Ангел Попов
Приспивна песен

chitanka.info

На дъщеря ми

Ти и твоята дрънкалка

сте еднакви в мойта длан,

но дали си толкоз малка

или аз съм великан?

В тази първа твоя есен

ранен сняг вали навън

и безмълвната му песен

те унася в зимен сън.

Спи, сънувай тази чудна

белоснежност в есента,

като пролет ранобудна

грее твойта красота.

И макар като дрънкалка

да те нося в мойта длан,

ти не си ми толкоз малка,

нито аз съм великан.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.